**Apstiprināts:**

**ar iepirkuma komisijas**

**2014.gada 28. februāra lēmumu.**

Iepirkuma

**“Daudzdzīvokļu mājas Olainē, Drustu gatvē 10 renovācijas darbi ”**

**(identifikācijas Nr. ERAF Olaine, AS OŪS 2013/12)**

**nolikums**

##### Olainē, 2014

A. sadaļa – **Instrukcijas pretendentiem**

**Iepirkuma IDN: ERAF Olaine, AS OŪS 2013/12**

**“Daudzdzīvokļu mājas Olainē , Drustu gatvē10 renovācijas darbi ”**

.

1. **Pasūtītājs** – **AS “Olaines ūdens un siltums”**, vienotais reģistrācijas numurs 50003182001, Kūdras ielā 27, Olaine, Olaines novads, LV – 2114,. Kontaktpersona – valdes priekšsēdētāja vietnieks Viesturs Liepa, tālrunis 26411988, e-pasts: [*viesturs.liepa@inbox.lv*](mailto:viesturs.liepa@inbox.lv).
2. **Iepirkuma priekšmets** – 9 stāvu (72 dzīvokļu ) dzīvojamās mājas Olainē, Drustu gatvē 10 renovācijas darbi, tai skaitā:

|  |
| --- |
| * ēkas gala sienu siltināšana 813 m2; * ēkas pamatu cokola siltināšana 212 m2 un pamatu apmales atjaunošana 71 m2; * bēniņu pārseguma siltināšana 490 m2 un jumta seguma remonts, ieklājot jaunu hidroizolācijas materiālu 510 m2; * veco koka logu nomaiņa 160 m2; * ēkas siltumapgādes sistēmas renovācija; * ēkas karstā ūdens apgādes sistēmas rekonstrukcija; * ventilācijas sistēmas renovācija. |

Darbi veicami saskaņā ar iepirkuma procedūras B. sadaļu **–** Darba uzdevums, C. sadaļu – Tehniskās specifikācijas, D. sadaļu – Daudzdzīvokļu dzīvojamās mājas vienkāršotās renovācijas projekts un E. sadaļu – Līguma veidne. Piešķirtā līguma izpildes laiks – **20 (divdesmit)** kalendārās nedēļas no līguma parakstīšanas dienas. Pretendentam jānodrošina garantijas laiks veiktajiem darbiem un izmantotajiem materiāliem vismaz 3 (trīs) gadi no nodošanas – pieņemšanas akta apstiprināšanas brīža.

**Iepirkums tiek veikts saskaņā ar Publisko iepirkumu likuma 8.2 pantu**

1. **Piedāvājumu iesniegšana un noformējums**

Piedāvājums jāiesniedz par visu iepirkuma priekšmetā un Tehniskajās specifikācijās norādīto darba apjomu trīs eksemplāros (viens oriģināls un divas kopijas). Piedāvājums jāsagatavo saskaņā ar - Instrukcijas pretendentiem (A. Sadaļa), Darba uzdevums (B. sadaļa), Tehniskās specifikācijas (C. sadaļa), Daudzdzīvokļu dzīvojamās mājas vienkāršotās renovācijas projekts (D. sadaļa) un Pretendenta piedāvājuma standarta forma (F. sadaļa).

Pretendents var iesniegt tikai vienu piedāvājumu. Alternatīvi piedāvājumi netiks izskatīti. Piedāvājumam jābūt caurauklotam un tas personīgi, vai nosūtot pa pastu (ar aprēķinu, lai tas tiktu saņemts pirms piedāvājumu iesniegšanas termiņa beigām), **līdz 2014.gada 18.marta plkst.1500**slēgtā aploksnē jāiesniedz AS “Olaines ūdens un siltums” sekretariātā – Kūdras iela 27, Olaine, LV – 2114, trešajā stāvā tālrunis 67963102. Uz aploksnes norādāms Pretendenta nosaukums, iepirkuma nosaukums un identifikācijas numurs un adresāts - AS „Olaines ūdens un siltums”. Piedāvājumi, kas tiks iesniegti pēc šajā punktā noteiktā termiņa vai arī kuri nebūs ievietoti atbilstoši noformētā slēgtā aploksnē, netiks atvērti un tiks atgriezti to iesniedzējiem bez izskatīšanas.

## 4. Piedāvājuma nodrošinājums

### 4.1. Iesniedzot piedāvājumu, Pretendentam kopā ar piedāvājumu ir jāiesniedz neatsaucams piedāvājuma nodrošinājuma oriģināls 700 EUR (septiņi simti euro, 00 centi) apmērā, kas var būt:

* bankas garantija par piedāvājuma nodrošinājuma summu;
* apdrošināšanas sabiedrības polise par piedāvājuma nodrošinājuma summu.

### Piedāvājuma nodrošinājumam pēc satura jāatbilst Piedāvājuma nodrošinājuma veidnei. (Nolikuma pielikums Nr.1).

### 4.2. Piedāvājuma nodrošinājumam ir jābūt spēkā līdz īsākajam no šādiem termiņiem:

* visiem pretendentiem līdz nolikuma 7. punktā noteiktajam piedāvājuma derīguma termiņam;
* pretendentiem ar kuriem netiek slēgts iepirkuma līgums, līdz iepirkuma līguma noslēgšanai ar iepirkuma procedūras uzvarētāju.
* pretendentam ar kuru tiks slēgt līgums, līdz līguma izpildes nodrošinājuma iesniegšanas dienai;

### 4.3. Nodrošinājuma devējs izmaksā pasūtītājam piedāvājuma nodrošinājuma summu, ja:

* pretendents atsauc savu piedāvājumu, kamēr ir spēkā piedāvājuma nodrošinājums;
* pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma izpildes nodrošinājumu;
* pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā.

### 4.4. Piedāvājuma nodrošinājuma oriģināls tiek atdots šādos gadījumos:

* iepirkuma procedūras uzvarētājam – pēc tam, kad tas ir parakstījis līgumu un iesniedzis līguma izpildes nodrošinājumu (Nolikuma pielikums Nr.2);
* noraidītajiem Pretendentiem – kopā ar paziņojumu par atteikumu;
* visiem Pretendentiem:
* pēc piedāvājuma nodrošinājuma derīguma termiņa beigām;
* ja iepirkuma procedūra tiek izbeigta bez rezultāta vai pārtraukta.

**5. Nosacījumi Pretendentu izslēgšanai no dalības Iepirkuma un Pretendentu atlases (kvalifikācijas) kritēriji**

### 5.1. Pretendenta izslēdz no dalības Iepirkumā gadījumā ja:

### 5.1.1. ir pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), ir apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

### 5.1.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 euro.

5.2. Iepirkuma nolikumā punktā 5.1.1. vai punktā 5.1.2. punktā minēto nosacījumu esamību Pasūtītājs pārbaudīs attiecībā uz Pretendentu, kuram būtu piešķiramas līguma slēgšanas tiesības, pārbaude tiks veikta Publisko iepirkumu likuma 8.2 pantā noteiktā kārtībā.

5.3. Pretendentu atlases (kvalifikācijas) kritēriji:

5.3.1. Pretendents vai tā piesaistītā persona darbu izpildei, kuru veikšanai nepieciešama reģistrācija Būvkomersantu reģistrā, uz līguma slēgšanas brīdi būs reģistrēti Būvkomersantu reģistrā.

5.3.2. Pretendents pēdējo piecu gadu laikā ir veicis līdzīga veida un apjoma ēkas renovācijas darbus:

- vismaz divu daudzstāvu (5 stāvi un augstāk) ēku ārsienu siltināšanu, ne mazāk kā 300 m2 platībā katrā no uzrādītajiem objektiem;

- vismaz divu ēku jumtu hidroizolācijas ieklāšanu, kā jumta segumu izmantojot hidroizolācijas ruļļu materiālu, ne mazāk kā 400 m2 patībā katrā no uzrādītajiem objektiem;

- vismaz vienas apdzīvotas daudzdzīvokļu (ne mazāk kā 30 dzīvokļu) mājas ūdensapgādes sistēmas renovāciju (ūdensapgādes cauruļvadu - guļvadu un stāvvadu nomaiņu) vai siltumapgādes sistēmas rekonstrukciju.

Pretendents punkta 5.3. noteikto atlases (kvalifikācijas) kritēriju nodrošināšanai var balstīties uz citu personu pieredzi;

5.4. Gadījumā, ja Pretendents nolikuma punkta 5.3. apakšpunktos noteikto kvalifikācijas prasību nodrošināšanai balstīties uz citu personu pieredzi, personām, uz kuru pieredzi balstīsies Pretendents, ir jāatbilst tām Iepirkuma nolikuma punkta 5.3. apakšpunktos noteiktām kvalifikācijas prasībām, kuru nodrošināšanai Pretendenta nominētā persona piesaistīta.

## 6. Pretendentiem jāiesniedz sekojoši Pretendentu atlases dokumenti:

* 1. Aizpildīts un parakstīts Pretendenta piedāvājums saskaņā ar iepirkuma nolikumam pievienoto veidni (sadaļa F);
  2. Piedāvājuma nodrošinājums saskaņā ar nolikuma 4. punkta prasībām;
  3. Pretendenta vai tā piesaistīto personu Būvkomersanta reģistrācijas apliecības kopijas vai apliecinājumi, ka iepirkuma līguma slēgšanas gadījumā, uz līguma slēgšanas brīdi Pretendents vai tā piesaistītā persona būs reģistrēti Būvkomersantu reģistrā;
  4. Aizpildītas Tehniskās specifikācijas papīra un elektroniskā formātā (saskaņā ar nolikuma C. sadaļu – Tehniskās specifikācijas);
  5. Informācija par Pretendenta vai tā piesaistītās personas, gadījumos, kad kāda no Pretendenta darbu pieredzes (kvalifikācijas) prasībām tiek nodrošinātā piesaistot citas personas , darba pieredzi, norādot:
     + līgumu, kura ietvaros veikti Iepirkuma nolikuma 5.3.2. punktā minētie darbi;
     + veikto darbu aprakstu un darbu veikšanas apjomus;
     + darbu izpildes laiku - norādot gadu un mēnesi, kad uzsākti un pabeigti darbi;
     + darbu pasūtītāju un tā kontaktinformāciju atsauksmju saņemšanai.

6.6. Ārvalstīs reģistrētā pretendenta gadījumā - Pretendentam, kuram būs piešķiramas līguma slēgšanas tiesības, lai veiktu Iepirkuma nolikuma punktā 5.2. pieredzētās pārbaudes, pēc Pasūtītāja pieprasījuma, termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, jāiesniedz, attiecīgās ārvalsts kompetentās institūcijas izziņu, kas apliecina, ka:

6.6.1. Pretendentam nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

6.6.2. Pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

6.7. Pretendents var pievienot jebkuru papildus informāciju pēc Pretendenta ieskatiem.

**7. Piedāvājuma derīguma termiņš**

* 1. Piedāvājuma derīguma termiņš ir 90 dienas no piedāvājumu iesniegšanas termiņa beigām.

1. **Apmaksas nosacījumi**

8.1. Avansa maksājums nevar būt lielāks par 10 % no Līguma kopējās summas. Līgumā par darbu izpildi iespējams paredzēt starpmaksājumu veikšanu reizi mēnesī, saskaņā ar izpildīto darbu aktiem (formu Nr.2), maksājuma summu samazinot proporcionāli izmaksātajam avansa procentam, un ieturot līguma ieturējumu 10 % apjomā no izpildīto darbu summas. Visa līguma cena un līguma ieturējuma summa tiks samaksāta 20 darba dienu laikā pēc darbu pieņemšanas – nodošanas akta apstiprināšanas, garantijas perioda nodrošinājuma (kas līdzvērtīgs 10% no izpildīto darbu summas) un attiecīga rēķina saņemšanas.

8.2. Avansa maksājums tiek izmaksāts tikai pēc līguma izpildes nodrošinājuma (garantijas) iesniegšanas. Līguma izpildes nodrošinājuma summa ir 10 % no līguma kopējās summas. Uzvarējušā pretendenta Līguma izpildes nodrošinājumu izsniedz banka, kurai ir tiesības veikt kredītiestādes darbību Latvijas Republikā.

1. **Piedāvājumu atvēršana** 
   1. Piedāvājumu atvēršana notiks **2014.gada 18.martā plkst.1500**AS “Olaines ūdens un siltums” sēžu zālē – Kūdras iela 27, Olaine, LV – 2114, trešajā stāvā. Pretendentu pārstāvju piedalīšanās Piedāvājumu atvēršanā nav ierobežota.
2. **Piedāvājumu noformējuma pārbaude, piedāvājumu atbilstības pārbaude, pretendentu atlase un piedāvājumu vērtēšana**

## 10.1. Piedāvājumu noformējuma pārbaude

## Piedāvājumu noformējuma pārbaudes laikā komisija pārbauda, vai Pretendenta piedāvājums ir noformēts un sagatavots atbilstoši Instrukcijās pretendentiem punktā 3. norādītajām prasībām, un lemj par piedāvājuma atbilstību un tālāku izskatīšanu. Komisija var noraidīt piedāvājumus, kas neatbilst nolikuma punkta 3. prasībām.

## 10.2. Piedāvājumu atbilstības pārbaude

## Pēc Piedāvājumu noformējuma prasībām atbilstošos piedāvājumus atlases Iepirkuma komisija veic noformējuma prasībām atbilstošo piedāvājumu pārbaudi saskaņā iepirkuma nolikumā 6. un 7. punktos norādītajām prasībām. Ja Pretendenta piedāvājums neatbilst kādam no nolikuma punkta 6. vai 7. prasībām piedāvājums turpmākajā iepirkuma procedūras gaitā netiks izskatīts.

10.3. Pretendentu atlase (kvalifikācija)

Pēc atbilstošo piedāvājumu atlases Iepirkuma komisija veic Pretendentu kvalifikācijas pārbaudi saskaņā ar iepirkuma nolikuma 5.3. punktu. Iepirkuma nolikuma punktā 5.3. noteiktām kvalifikācijas prasībām nebilstoša Pretendenta piedāvājums turpmākajā iepirkuma procedūras gaitā netiks izskatīts.

## 10.4. Piedāvājuma vērtēšana

## Iepirkuma komisija vērtēs tikai nolikuma punktiem 10.1., 10.2 un 10.3. prasībām atbilstošos Pretendentu piedāvājumus. No atbilstošajiem piedāvājumiem iepirkumu komisija izvēlēsies vienu visizdevīgāko piedāvājumu. Piedāvājuma izvēles kritērijs - zemākā piedāvātā līgumcena.

10.5. Iepirkuma komisija pirms paziņojuma par iepirkuma līguma slēgšanu nosūtīšanas uzvarējušam Pretendentam Pasūtītājs pārbaudīs vai uz Pretendentu nav attiecināmi Iepirkuma nolikumā punktā 5.1.1. vai punktā 5.1.2. noteiktie Pretendenta izslēgšanas nosacījumi.

10.6. Gadījumā, ja pēc Publisko iepirkumu likuma 8.2 pantā noteiktā kārtībā veikto pārbaužu izpildes Iepirkuma komisija konstatēs, ka uz Pretendentu ir attiecināmi Iepirkuma nolikumā punktā 5.1.1. vai punktā 5.1.2. noteiktie Pretendenta izslēgšanas nosacījumi, Iepirkuma komisija izslēgs Pretendentu no iepirkuma procedūras, kā neatbilstošu, un veiks atkārtotu Iepirkuma nolikuma prasībām atbilstošo Pretendentu piedāvājumu vērtēšanu saskaņā ar iepirkuma nolikuma punktu 10.4..

1. **Iepirkuma komisija izbeigs iepirkuma procedūru, neizvēloties nevienu piedāvājumu, ja:**
   1. visi atbilstošie piedāvājumi pārsniegs iepirkuma līguma kontrolsummu, bez PVN, **170 000** euro;
   2. valsts aģentūras „Latvijas Investīciju un attīstības aģentūra” nesaskaņos iepirkuma procedūras rezultātus;
   3. netiks saņemts neviens piedāvājums;
   4. netiks saņemts neviens iepirkuma noteikumiem atbilstošs piedāvājums.
2. **Iepirkuma procedūras un Piedāvājuma sagatavošanas izmaksas**
   1. Visus izdevumus, kas saistīti ar iepirkuma procedūras organizēšanu, sedz Pasūtītājs.
   2. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no iepirkuma procedūras norises un iznākuma.
3. **Objekta apskate**
   1. Objekta organizēta apskate notiks 2014.gada 11.martā plkst. 1100. Pulcēšanās uz objekta apskati notiks AS “Olaines ūdens un siltums” sēžu zālē – Kūdras ielā 27, Olainē, LV – 2114, trešajā stāvā. Ieinteresētie piegādātāji, kas nevar piedalīties organizētajā Objekta apskatē, Objekta apskaiti veic, individuāli vienojoties ar Pasūtītāja pārstāvi par sev pieņemamu Objekta apskates laiku.
   2. Pēc Pasūtītāja organizētās objekta apskates, Komisija nekavējoties rīko ieinteresēto personu sanāksmi, ja to pieprasa vismaz viena ieinteresētā persona.
   3. Pēc ieinteresēto personu sanāksmes Komisija sagatavo sanāksmes protokolu, iekļaujot tajā visus uzdotos jautājumus un atbildes uz tiem. Protokolā nenorāda ieinteresētās personas, kas piedalījušās sanāksmē. Pretendentu uzdotie jautājumi un atbildes uz tiem, vienas darba dienas laikā, tiek publicētas Olaines novada pašvaldības mājas lapā (www.olaine.lv). Pretendenti Pasūtītājam var lūgt papildus informāciju. Ja Pretendents ir laikus pieprasījis papildus informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz iespējami īsā laikā, bet ne vēlāk, kā trīs dienas pirms piedāvājuma iesniegšanas termiņa beigām.

B. sadaļa **– Darba uzdevums**

**Iepirkuma IDN: ERAF Olaine, AS OŪS 2013/12**

**“Daudzdzīvokļu mājas Olainē, Drustu gatvē 10 renovācijas darbi ”**

Iepirkums **„Daudzdzīvokļu mājas Olainē, Drustu gatvē 10 renovācijas darbi” *-*** tiek realizēts saskaņā ar nolikuma A. sadaļu – Instrukcijas pretendentiem, C.- sadaļu - Tehniskās specifikācijas, D. sadaļu – Daudzdzīvokļu dzīvojamās mājas vienkāršotās renovācijas projekts un E. sadaļu – Līguma veidne. Pretendentiem, sagatavojot piedāvājumu un nosakot darbu izmaksas, papildus Instrukcijās pretendentiem un Tehniskās specifikācijās norādītajiem nosacījumiem ir nepieciešams ievērot nosacījumus, kas noteikti ar šo Darba uzdevumu.

**BŪVDARBU ORGANIZĀCIJA**

Būvdarbu sagatavošanas un organizēšanas darbi veicami saskaņā ar Latvijas Vispārējo būvnoteikumu 5.2, 5.3, 5.6 un 5.8 sadaļu prasībām.

### 1.1. Būvdarbu veikšanas vietu norobežošana

### Tā kā būvdarbu izpilde paredzēta apdzīvotā dzīvojamā ēkā, iedzīvotāji iepriekš tiek brīdināti par paredzētiem darbu veidiem un to izpildes termiņiem, kā arī par nepieciešamību noslēgt privāto teritoriju (dzīvokļus).

### Ēkas fasādes darbu zonas tiek norobežotas ar pagaidu žogu, žoga izvietojumu skatīt darba organizācijas projektā.

### 

### 1.2. Būvgružu transportēšana un savākšanas organizēšana

Atkritumu apsaimniekošana tiek veikta saskaņā ar Atkritumu apsaimniekošanas likumu un no tā izrietošajiem Ministru kabineta noteikumiem.

Izvedot būvgružus, nepieciešamības gadījumā, tiek paredzēta pašizgāzēju un citas izbraucamās tehnikas tīrīšana, lai nepieļautu izbraucamo ielu piesārņojumu.

Izvedot ar pašizgāzējiem būvgružus, tos jānosedz ar brezentu vai speciālu tīklu.

Būvniecības procesā nerodas ķīmiski bīstamie atkritumi, netiks izmantoti ķīmiski bīstamie būvniecības materiāli.

### 1.3. Autotransporta kustība būvlaukumā

Transporta kustība organizējama saskaņā ar darbu organizācijas projektā norādītajiem transporta kustības virzieniem.

### 1.4. Materiālu un instrumentu nokraušana un uzglabāšana

Materiālu un instrumentu novietnei paredzēta speciāla vieta objekta teritorijā, skatīt darba organizācijas projektā.

Piegādāto materiālu glabāšana notiek saskaņā ar materiālu glabāšanas noteikumiem.

Nederīgiem un bojātiem materiāliem tiek paredzēta speciāla vieta objekta teritorijā, skatīt darba organizācijas projektā.

### 1.5. Tehnoloģiskais un montāžas aprīkojums objektā

Veicot darbus Objektā, jāņem vērā darba aizsardzības prasības, lietojot darba aprīkojumu un strādājot augstumā saskaņā ar **Ministru kabineta noteikumiem** [Nr.526](http://www.likumi.lv/doc.php?id=69282&rel_doc=on#REL_DOC)**.** „Darba aizsardzības prasības, lietojot darba aprīkojumu un strādājot augstumā”.

**Veicamo renovācijas darbu apraksts**

**Ēkas vienkāršotās renovācijas projekts** izstrādāts atbilstoši MK noteikumiem Nr. 112 „Vispārīgie būvnoteikumi”.

**Renovācijas mērķis -** daudzdzīvokļu dzīvojamās mājas energoefektivitātes paaugstināšana, apbūves vizuālā veidola uzlabošana.

**Objekta atrašanās vieta**.

Daudzdzīvokļu dzīvojamā māja atrodas dzīvojamo māju rajonā ar ieejas fasādi pret Z, otra fasāde (lodžiju puses) pret D.

Lodžiju fasādes pusē zāliens, ieejas fasādes pusē piebraucamais ceļš. Lodžiju fasādes pusē atrodas Drustu gatve. Ēka nav arhitektūras piemineklis un nav ziņu, ka ēkai vai kam citam ar būvi saistītam būtu vēsturiska vērtība.

PLĀNOTO DARBU APRAKSTS

**Būvkonstrukcijas.**

Renovācijas gaitā nav paredzēts mainīt ēkas būvkonstrukcijas, ēkas renovācijas darbu izpilde pamatojas uz energoaudita pārskatā un 2010. gada 10. aprīlī veiktā ēkas tehniskās apsekošanas atzinumā fiksēto (tehniskās apsekošanas autors SIA ”Būvprojektu vadības birojs” būvinženieris I.Birzgalis).

Ēkas gala sienu paneļu šuvju remonts

Pirms ārsienu siltināšanas nepieciešams veikt pašnesošo paneļu savienojumu vietu attīrīšanu un plaisu, izdrupumu aizpildīšanu ar elastīgu poliuretāna bāzes hermētiķi. Speciāli nesošo būvkonstrukciju pastiprināšanas pasākumi nav paredzēti.

Ēkas cokola siltināšana pa visu perimetru:

Pirms cokola siltināšanas nepieciešams veikt pamatu attīrīšanu no bojātā apmetuma, veikt plaisu aizpildīšanu ar elastīgu poliuretāna bāzes hermētiķi, atjaunot vertikālo hidroizolāciju.

**Arhitektūras konstrukcijas.**

Renovācijaspamatuzdevums ir samazināt siltumenerģijas zudumus caur ēkas norobežojošām konstrukcijām un, izmantot iespēju, uzlabot vienmuļo ēkas ārējo veidolu.

Ārsienu siltināšana paredzēta gala sienām un ēkas stūriem ieejas fasādē līdz pirmajai logu rindas malai, pagalma pusē - līdz lodžiju norobežojumam.

Lai novērstu ārsienas paneļa un cokola savienojuma šuves aukstuma tiltiņu, ēkas cokola siltinājumu izbūvē 100 mm virs šuves.

Tiek veikta parapeta skārda noseguma nomaiņa ar jaunu skārda nosegumu. Skārda tonis atbilstoši fasādes risinājumam. Skārda detaļas montējamas ar falču savienojumiem.

Ēkas cokols un pamati 1000 mm dziļumā zem esošās aizsargapmales līmeņa pa visu ēkas perimetru tiek siltināti ar 70 mm biezu ekstrudēto putupolistirolu, izveidotā cokola daļai izveidojot mitrumizturīgu un salizturīgu dekoratīvo apmetumu ar krāsojumu atbilstoši ēkas fasādes risinājumam. Ēkas aizsargapmale – 60mm bruģis 600mm platumā ar 3% kritumu no ēkas izveidojams uz augstuma atzīmēm, lai droši novadītu virszemes ūdeni.

Tiek veikta ēkas bēniņu grīdas (9. stāva pārseguma) siltināšana ar beramo akmens vati 200 mm biezumā (paliekošais izolācijas biezums pēc vates rukuma) nodrošinot, saskaņā ar LBN 002-01, pārseguma kopējo siltuma caurlaidības koeficientu (normatīvo) U=0.2k. Veikt gala un lodžiju ārsienu siltināšanu 350 mm augstumā iestrādājot beramo vati ar slīpumu pret sienu.

Bēniņu telpās atrodošos inženierkomunikāciju apkalpošanai un izejai uz jumtu ierīko koka dēļu laipas.

Lai novērstu aukstuma tiltiņus 9. stāva dzīvokļu griestiem pie lodžijām un gala sienām, tiek veikta nesošo dzelzsbetona balstkonstrukciju siltināšana ar 100 mm biezu siltumizolācijas materiālu (akmens vate vai analogs).

Tiek veikta atlikušo (nenomainīto) ēkas koka logu, bēniņu logu un pagraba logu nomaiņa ar PVC konstrukcijas logiem ar stikla paketēm, saskaņā ar LBN 002-01, nodrošinot logu kopējo siltuma caurlaidības koeficientu (normatīvo) U<=1.3 W/(m2xK).

**Inženierkomunikācijas.**

Apkures sistēma.

Ēkai tiek saglabāta esošā viencauruļu apkures sistēma ar augšējo sadali.

Veic stāvvadu pievienojumu posmu guļvadiem, cauruļvadu un noslēgarmatūras nomaiņu, neizmainot cauruļvadu diametrus. Izmanto gruntētas melnā metāla caurules. Atpakaļgaitas stāvvadiem uzstāda balansējošos vārstus. Cauruļvadu posmus siltina ar 50 mm KK-AL stikla vates čaulām, stāvvadu pievienojuma posmus ar Sanflex tipa 13 mm biezu izolāciju.

Dzīvokļu sildķermeņiem izbūvē apvadlīniju un apkuri regulējošu vārstu. Sildķermeņu apsaisti izbūvē ar cietām vara caurulēm.

Ūdensvada tīkli

Veic ēkas inženierkomunikāciju šahtās esošo karstā ūdens cauruļu nomaiņu saskaņā ar renovācijas projektu un tehniskām specifikācijām.

Ventilācija

Ventilācijas kanālus paredzēts tīrīt. Ventilācijas kanālu izvadiem bēniņos veic bojāto kanālu betona/mūra konstrukciju remontu un nostiprina izvadu restes.

**Darbu izmaksas un apjomi**

Sagatavojot piedāvājumu, pretendentam visi veicamie darbu apjomi ir jānorāda vienībās, kas atbilst Tehniskajās specifikācijās dotajām. Ja Pretendents patvaļīgi būs izmainījis darbu apjomus, vai to mērvienības, Iepirkuma komisija uzskatīs, ka Pretendenta piedāvājums neatbilst Iepirkuma nolikuma 3. punktam.

Darbu izmaksas katram konkrētam darbu veidam tiks noteiktas, pamatojoties uz Pretendenta piedāvājumā norādīto vienības cenu. Darbu apjomu izmaiņu gadījumā (apjomam samazinoties vai palielinoties), darbu izmaksu summa tiks pārrēķināta, faktisko darba apjomu reizinot ar Pretendenta piedāvājumā doto vienības cenu.

Visas iepirkumu dokumentācijā dotās norādes uz konkrētu ražotāju materiāliem ir norādītas ar mērķi, lai noteiktu materiālu un izstrādājumu īpašības un minimālās kvalitātes prasības. Ir atļauta ekvivalentu materiālu pielietošana.

F. sadaļa - ***Pretendenta piedāvājums***

# \_\_\_\_\_\_\_\_\_\_\_\_\_\_\_\_\_(datums, vieta)

# AS „Olaines ūdens un siltums”

Kūdras iela 27, Olaine.

Olaines novads, LV-2114

Pretendenta nosaukums:

Adrese:

Uzņēmuma reģistrācijas numurs un bankas rekvizīti:

Mēs piedāvājam veikt paredzamā līguma „**Daudzdzīvokļu mājas Olainē, Drustu gatvē 10 renovācijas darbi** ”, iepirkuma IDN: ERAF Olaine, AS OŪS 2013/12, darbus, saskaņā ar Iepirkuma procedūras Instrukcijām pretendentiem, Darba uzdevumu, Tehniskajām specifikācijām, Daudzdzīvokļu dzīvojamās mājas vienkāršotās renovācijas projektu un Līguma veidnes nosacījumiem, kas ir saistoši šim mūsu piedāvājumam, par sekojošu Līguma summu:

**(bez PVN 21%)**

EUR\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_); *(summa skaitļos)* *(summa vārdos)*

**(PVN 21%)**

EUR\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_); *(summa skaitļos)* *(summa vārdos)*

**(līguma summa ar PVN 21%)**

EUR\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_). *(summa skaitļos)* *(summa vārdos)*

Avansa lielums ( līdz 10 % no Līguma summas)

Garantijas laiks - 3 gadi

Darbu izpildes termiņš (kalendārās nedēļas)

Mūsu piedāvājuma derīguma termiņš ir 90 dienas no piedāvājuma iesniegšanas dienas.

Pielikumā:

1. Pretendenta vai tā piesaistītās personas Būvkomersanta reģistrācijas apliecības kopija, vai Pretendenta vai tā piesaistītās personas apliecinājumi, ka iepirkuma līguma slēgšanas gadījumā, uz līguma slēgšanas brīdi Pretendents vai tā piesaistītā persona būs reģistrēti Būvkomersantu reģistrā;
2. Piedāvājuma nodrošinājums saskaņā ar nolikuma 4. punkta prasībām;
3. Aizpildītas Tehniskās specifikācijas papīra un elektroniskā formātā (saskaņā ar cenu aptaujas C. sadaļu – Tehniskās specifikācijas);
4. Informācija par darba pieredzi;
5. Papildus informācija (ja nepieciešams).

Pilnvarotās personas paraksts:

Parakstītāja amats, vārds, uzvārds:

Z.V.

C. sadaļa – Tehniskās specifikācijas

(Pievienotas Microsoft Excel formātā)

D. sadaļa – Daudzdzīvokļu dzīvojamās mājas vienkāršotās renovācijas projekts

(Pievienots elektroniskā formātā)

E. sadaļa – Līguma veidne

Līgums Nr.\_\_\_\_\_\_\_\_\_\_\_\_\_\_\_\_\_\_\_\_\_

Olainē

2014.gada \_\_\_.\_\_\_\_\_\_\_\_\_\_\_\_\_

**AS “Olaines ūdens un siltums”**, vienotais reģ.Nr.50003182001, turpmāk tekstā saukts Pasūtītājs, tās valdes priekšsēdētāja N.Ozoliņa, valdes locekļa V.Liepas un valdes locekļa A.Gaiļa personā, kuri rīkojas, pamatojoties uz sabiedrības statūtiem, no vienas puses un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Izpildītājs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas, pamatojoties uz sabiedrības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā turpmāk saukti puses, savā starpā noslēdz sekojošu līgumu (turpmāk tekstā Līgums):

**1.Līguma priekšmets**.

* 1. Pasūtītājs uzdod un Izpildītājs apņemas saskaņā ar 2014.gada \_\_ \_\_\_\_\_\_\_\_\_\_\_\_\_ piedāvājumu (turpmāk tekstā saukts Piedāvājums) Pasūtītāja rīkotai iepirkuma procedūrai „**Daudzdzīvokļu mājas Olainē, Drustu gatvē 10 renovācijas darbi**”, iepirkuma IDN: ERAF Olaine, AS OŪS 2013/12 (turpmāk tekstā Iepirkums) veikt daudzdzīvokļu mājas Drustu gatvē 10, Olainē renovācijas darbus.

Daudzdzīvokļu dzīvojamā mājā Olainē, Drustu gatvē 10 renovācijas darbu apjomi un izmaksas ir norādītas Līgumam pievienotājas tehniskajās specifikācijās, kas atbilst Izpildītāja Piedāvājumam un Pasūtītāja Iepirkuma prasībām.

* 1. Puses ir vienojušās, ka par kvalitatīvu un savlaicīgu Līguma punktā 1.1. norādīto darbu izpildi Pasūtītājs izmaksās Izpildītājam līguma summu EUR \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), tai skaitā PVN 21 % EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**2.Pušu tiesības un pienākumi**

2.1. Izpildītājam ir tiesības:

2.1.1. Līgumā noteiktos termiņos un pilnā apjomā saņemt samaksu par kvalitatīvi izpildītiem un pabeigtiem darbiem objektā.

2.2. Izpildītājs apņemas:

2.2.1. darbus veikt kvalitatīvi un pilnā apjomā, saskaņā ar Iepirkuma prasībām, Piedāvājumu un tehniskajām specifikācijām;

2.2.2. darbus uzsākt desmit dienu laikā pēc Līguma parakstīšanas dienas un pabeigt līdz 2014.gada \_\_\_\_\_. \_\_\_\_\_\_\_\_\_\_\_\_\_\_ *(20 kalendāro nedēļu laikā no Līguma noslēgšanas dienas)*.

2.2.3. nodrošināt sanitāro normu ievērošanu objektā;

2.2.4. nodrošināt darba drošības noteikumu un citu LR spēkā esošo normu un noteikumu, kas attiecas uz darbu izpildi, ievērošanu;

2.2.5. nozīmēt sertificētu darbu vadītāju un nepieļaut darbu izpildi bez darbu vadītāja uzraudzības;

2.2.6. uzaicināt Pasūtītāja pārstāvi uz segto darbu aktu sastādīšanu. Nepieļaut darbu turpināšanu, kuru rezultātā segto darbu izpildes pārbaude nav iespējama. Šī punkta nosacījumu neizpildes gadījumā pēc Pasūtītāja pārstāvja pieprasījuma par saviem līdzekļiem, neatkarīgi no pārbaudes rezultātiem, veikt segto darbu pārbaudei nepieciešamos demontāžas un montāžas darbus;

2.2.7. darbu izpildei izmantot tikai kvalitatīvus un Iepirkuma dokumentācijai atbilstošus materiālus, visu Līguma izpildei izmantoto materiālu atbilstību apliecinot ar materiālu atbilstības sertifikātiem.

2.3. Pasūtītājam ir tiesības:

2.3.1. atteikties pieņemt nekvalitatīvus vai pilnībā nepabeigtus darbus līdz konstatēto trūkumu novēršanai vai darbu pilnīgai pabeigšanai;

2.3.2. pieprasīt Izpildītājam nodrošināt piekļuvi segto darbu izpildes vietai gadījumos, kad Izpildītājs nav nodrošinājis savlaicīgu segto darbu nodošanu.

2.4. Pasūtītājs apņemas:

* + 1. pieņemt un apmaksāt kvalitatīvi izpildītos darbus objektā saskaņā ar Līguma noteikumiem;
    2. nozīmēt atbildīgās personas darbu izpildes kontrolei un koordinēšanai.

**3.Maksājumu un norēķinu veikšanas kārtība**.

* 1. Par savlaicīgu un kvalitatīvu darbu izpildi Pasūtītājs maksā Izpildītājam \_\_\_\_\_\_\_\_\_\_\_\_\_\_\_\_\_\_\_\_\_EUR un PVN 21% \_\_\_\_\_\_\_\_\_\_\_\_\_\_\_\_\_\_\_\_EUR, kas kopā sastāda summu  **\_\_\_\_\_\_\_\_\_\_\_\_\_\_\_\_\_\_**EUR**.**
  2. Pasūtītājs 10 dienu laikā pēc Līguma parakstīšanas, Līguma izpildes nodrošinājuma (garantijas), saskaņā ar Līguma pielikumā pievienoto veidni par summu, kas atbilst 10% no līguma summas, ieskaitot PVN, un atbilstoša Izpildītāja rēķina saņemšanas izmaksā Izpildītājam avansu 10% apmērā no Līguma summas.
  3. Pēc Izpildītāja iesniegto starpposma aktu apstiprināšanas, Izpildītājs var iesniegt Pasūtītājam apmaksai rēķinu par attiecīgā mēnesī veiktajiem darbiem. Attiecīgā mēnesī izpildīto darbu summas tiks samazināta, par:
* izmaksātā avansa amortizācijas summu, ko aprēķina pēc likmes 10 % no katra maksājuma;
* Līguma ieturējuma nauda 10 % no katra starpposma maksājuma summas.

Izpildītāja iesniegtais starpmaksājuma rēķins tiek apmaksāts 20 dienu laikā no starpposma akta (Forma 2) apstiprināšanas un attiecīga Izpildītāja rēķina saņemšanas dienas.

* 1. Noslēguma maksājuma summu, tai skaitā Līguma ieturējuma naudu, Pasūtītājs izmaksā 20 dienu laikā no pieņemšanas – nodošanas akta apstiprināšanas, garantijas perioda nodrošinājuma, saskaņā ar Līgumam pievienoto veidni (kas līdzvērtīgs ieturējuma naudas summai) un attiecīga Izpildītāja rēķina saņemšanas dienas.

1. **Darbu nodošanas – pieņemšanas kārtība.**
   1. Par segto darbu izpildi tiks sastādīti segto darbu akti, piedaloties Pasūtītāja un Izpildītāja pārstāvjiem. Izpildītājam ir aizliegts turpināt darbus, ja nav sastādīts segto darbu akts un darbu izpildes rezultātā segto darbu pārbaude nebūs iespējama.
   2. Izpildītājs katra mēneša beigās iesniedz Pasūtītājam starpposma aktus (akts Forma 2) par faktiski veiktajiem darbiem attiecīgā mēnesī.
   3. Trīs dienu laikā pēc darbu pilnīgas pabeigšanas un visu konstatēto defektu novēršanas tiek noformēts Objekta nodošanas – pieņemšanas akts.

**5.Garantijas.**

5.1. Izpildītājs garantē izpildīto darbu un pielietoto materiālu kvalitāti 3 (trīs) gadu laikā no darbu nodošanas - pieņemšanas akta apstiprināšanas dienas. Izpildītājs garantijas laikā radušos defektus novērš par saviem līdzekļiem trīs dienu laikā no defekta atklāšanas dienas.

5.2. Gadījumā, ja Izpildītājs nenodrošina defektu novēršanu Līguma punktā 5.1. norādītājos termiņos, Pasūtītājs tos novērš saviem spēkiem, vai, piesaistot trešās personas, un pēc defektu novēršanas iesniedz Izpildītājam apmaksai rēķinu par defektu novēršanas izmaksu kompensāciju.

1. **Līgumslēdzēju atbildība.**

6.1. Par līgumsaistību neizpildi vai nepilnīgu izpildi līgumslēdzēji nes pilnu materiālo atbildību saskaņā ar pastāvošo likumdošanu un šī Līguma nosacījumiem.

6.2. Par nesavlaicīgu darbu izpildi Pasūtītājs ietur soda naudu 0,2 % no Līguma summas par katru nokavēto darba izpildes dienu, bet ne vairāk kā 10 % no Līguma summas.

1. Pasūtītājs izmaksā Izpildītājam soda naudu 0,2 % no parāda summas par katru nokavēto maksāšanas termiņa dienu, bet ne vairāk kā 10 % no neapmaksātās Līguma summas.
2. Soda naudas samaksa neatbrīvo līgumslēdzējus no Līgumā paredzēto saistību izpildes.
3. **Pārējie noteikumi.**

7.1. Visi strīdi un domstarpības, kas var rasties starp pusēm, jārisina pārrunu ceļā. Ja puses savstarpēji vienoties nav spējušas, strīdu risina tiesas ceļā, saskaņā ar Latvijas Republikas likumdošanu.

7.2. Izpildītājam, nododot apakšuzņēmējam līgumā minētos darbus, piecas darba dienas pirms pirms apakšuzņēmēja piesaistes par to rakstiski informē Pasūtītāju.

7.3 Pasūtītājam ir tiesības lauzt Līgumu gadījumā, ja Izpildītājs apzināti pārkāpj Līguma nosacījumus. Par apzinātu Līguma pārkāpumu ir uzskatāms gadījums, ja Izpildītājs Līguma pārkāpumu nenovērš divu dienu laikā pēc Pasūtītāja brīdinājuma saņemšanas.

7.4. Līgums sastādīts latviešu valodā 2 (divos) eksemplāros uz \_\_\_\_\_(\_\_\_\_\_\_\_\_\_\_\_\_\_\_) lapām, tai skaitā:

- Līguma teksts uz \_\_\_\_\_\_ (\_\_\_\_\_\_\_\_\_\_\_) lapām;

* Tehniskās specifikācijas uz \_\_\_\_(\_\_\_\_\_\_\_\_\_) lapām;
* Līguma izpildes nodrošinājuma veidne uz 1 lapas;
* Ieturējuma naudas garantijas veidne iz 1 lapas.

Līgums ir cauršūts, abu pušu parakstīts un apzīmogots. Abiem Līguma eksemplāriem ir vienāds juridisks spēks. Pēc Līguma parakstīšanas viens eksemplārs atrodas pie Pasūtītāja, otrs pie Izpildītāja.

1. **Pušu rekvizīti un paraksti**

|  |  |
| --- | --- |
| Pasūtītājs: | Izpildītājs: |
|  |  |

Līguma Nr.\_\_\_\_\_\_\_\_\_\_\_\_\_\_ Pielikums

AS „Olaines ūdens un siltums”

Reģ.nr.50003182001

Kūdras iela 27, Olaine,

Olaines novads , LV-2127

**IETURĒJUMA NAUDAS** **GARANTIJA**

**Līguma „<Līguma nosaukums>” (Nr.<līguma numurs>) ieturējuma naudas garantija**

<Vietas nosaukums>, <gads>.gada <datums>.<mēnesis>

Mēs, <Apdrošināšanas sabiedrības nosaukums, reģistrācijas numurs un adrese>, neatsaucami apņemamies pēc Pasūtītāja pieprasījuma, kurā minēts, ka

<Izpildītāja nosaukums>

<reģistrācijas numurs>

<adrese>

(turpmāk – Izpildītājs)

1. nav novērsis defektus, par kuriem viņš ir atbildīgs saskaņā ar <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums), un
2. šo defektu apraksts

saņemšanas izmaksāt Pasūtītājam tam pienākošās summas, kas kopumā nepārsniedz <summa cipariem> LVL (<summa vārdiem> latus) (turpmāk - Garantijas summa).

Pasūtītāja pieprasījumam jābūt saņemtam iepriekš norādītajā adresē, ne vēlāk, kā Garantijas beigu datumā - <gads>.gada <datums>.<mēnesis>

Mēs apliecinām, ka esam iepazinušies ar Līguma noteikumiem un to, ka izmaiņas Līgumā neietekmēs mūsu atbildības apjomu saskaņā ar šo garantiju. Mēs atsakāmies no tiesībām prasīt paziņot mums par izmaiņām Līgumā.

Mēs apņemamies nekavējoties rakstiski informēt Pasūtītāju par apdrošināšanas līguma, kas noslēgts starp mums un Uzņēmēju izbeigšanu, darbības apturēšanu un atjaunošanu.

Šai garantijai ir piemērojami Latvijas Republikas normatīvie tiesību akti. Visi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
| < Apdrošināšanas sabiedrības zīmoga nospiedums>] |

Pielikums Nr.1

Piedāvājuma nodrošinājuma veidne

A: Bankas garantijas veidne

AS „Olaines ūdens un siltums”,

vienotais reģ, nr.50003182001,

adrese: Kūdras iela 27, Olaine,

Olaines novads, LV-2114.

PIEDĀVĀJUMA GARANTIJA

Iepirkuma procedūrai „Daudzdzīvokļu mājas Olainē, Drustu gatvē 10 renovācijas darbi”, iepirkuma IDN: ERAF Olaine, AS OŪS 2013/12.

<Vietas nosaukums>, <gads>.gada <datums>.<mēnesis>

Ievērojot to, ka

<Pretendenta nosaukums vai vārds un uzvārds (ja Pretendents ir fiziska persona)>

<reģistrācijas numurs vai personas kods (ja Pretendents ir fiziska persona)>

<adrese>

(turpmāk – Pretendents)

iesniedz savu piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētās iepirkuma procedūras „<Iepirkuma procedūras nosaukums>” ietvaros, kā arī to, ka iepirkuma procedūras nolikums paredz piedāvājuma nodrošinājuma iesniegšanu,

mēs <Bankas nosaukums, reģistrācijas numurs un adrese> neatsaucami apņemamies 5 dienu laikā no Pasūtītāja rakstiska pieprasījuma, kurā minēts, ka:

1. Pretendents atsauc savu piedāvājumu, kamēr ir spēkā piedāvājuma nodrošinājums,
2. Pretendents, kuram ir piešķirtas tiesības slēgt iepirkuma līgumu, Pasūtītāja noteiktajā termiņā nenoslēdz iepirkuma līgumu,
3. Pretendents, kurš ir noslēdzis iepirkuma līgumu, iepirkuma līgumā noteiktajā kārtībā neiesniedz līguma izpildes nodrošinājumu,

saņemšanas dienas, neprasot Pasūtītājam pamatot savu prasījumu, izmaksāt Pasūtītājam \_\_\_\_\_\_\_\_\_\_\_\_ EUR (summa vārdiem ), maksājumu veicot uz pieprasījumā norādīto bankas norēķinu kontu.

Piedāvājuma nodrošinājums stājas spēkā <gads>.gada <datums>.<mēnesis>[[1]](#footnote-1) un ir spēkā līdz <gads>.gada <datums>.<mēnesis>. Pasūtītāja pieprasījumam jābūt saņemtam iepriekš norādītajā adresē ne vēlāk, kā šajā datumā.

Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar bankas, kas apkalpo Pasūtītāju, starpniecību. Šajā gadījumā pieprasījumu parakstījušās personas parakstu apliecina banka.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 (*„The ICC Uniform Rules for Demand Guaranties”, ICC Publication No.758*), kā arī Latvijas Republikas normatīvie tiesību akti. Visi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| **<Paraksttiesīgās personas paraksts>** |
| **<Bankas zīmoga nospiedums>** |

Piedāvājuma nodrošinājuma veidne

B: Apdrošināšanas sabiedrības garantijas veidne

AS „Olaines ūdens un siltums”,

vienotais reģ, nr.50003182001,

adrese: Kūdras iela 27, Olaine,

Olaines novads, LV-2114

PIEDĀVĀJUMA NODROŠINĀJUMS

Iepirkuma procedūrai procedūrai „Daudzdzīvokļu mājas Olainē, Drustu gatvē 10 renovācijas darbi”, iepirkuma IDN: ERAF Olaine, AS OŪS 2013/12.

<Vietas nosaukums>, <gads>.gada <datums>.<mēnesis>

Ievērojot to, ka

<Pretendenta nosaukums vai vārds un uzvārds (ja Pretendents ir fiziska persona)>

<reģistrācijas numurs vai personas kods (ja Pretendents ir fiziska persona)>

<adrese>

(turpmāk – Pretendents)

iesniedz savu piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētās iepirkuma procedūras „<Iepirkuma procedūras nosaukums>” ietvaros, kā arī to, ka iepirkuma procedūras nolikums paredz piedāvājuma nodrošinājuma iesniegšanu,

mēs <Apdrošināšanas sabiedrības nosaukums, reģistrācijas numurs un adrese> apņemamies gadījumā, ja:

1. Pretendents atsauc savu piedāvājumu, kamēr ir spēkā piedāvājuma nodrošinājums,
2. Pretendents, kuram ir piešķirtas tiesības slēgt iepirkuma līgumu, Pasūtītāja noteiktajā termiņā nenoslēdz iepirkuma līgumu,
3. Pretendents, kurš ir noslēdzis iepirkuma līgumu, iepirkuma līgumā noteiktajā kārtībā neiesniedz līguma izpildes nodrošinājumu,

par ko Pasūtītājs mūs ir informējis, uz iepriekš minēto adresi nosūtot paziņojumu, kurā norādīts, ka ir iestājies kāds no iepriekš minētajiem gadījumiem un kurš tieši gadījums ir iestājies, izmaksāt Pasūtītājam \_\_\_\_\_\_\_\_\_\_\_\_ EUR (summa vārdiem), maksājumu veicot uz pieprasījumā norādīto bankas norēķinu kontu.

Piedāvājuma nodrošinājums stājas spēkā <gads>.gada <datums>.<mēnesis>[[2]](#footnote-2) un ir spēkā līdz <gads>.gada <datums>.<mēnesis> Pasūtītāja pieprasījumam jābūt saņemtam iepriekš norādītajā adresē ne vēlāk kā šajā datumā.

Mēs apņemamies nekavējoties rakstiski informēt Pasūtītāju par apdrošināšanas līguma, kas noslēgts starp mums un Pretendentu, izbeigšanu, darbības apturēšanu un atjaunošanu.

Šai garantijai ir piemērojami Latvijas Republikas normatīvie tiesību akti. Visi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| **<Paraksttiesīgās personas paraksts>** |
| **<Apdrošināšanas sabiedrības zīmoga nospiedums>** |

Pielikums Nr.2

*Līguma izpildes nodrošinājums*

Pasūtītājs: AS „Olaines ūdens un siltums”, vienotais reģ. nr. 50003182001, adrese: Kūdras iela 27, Olaine, Olaines novads, LV-2114.

Nr. \_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_\_**

/Datums/

**Līguma izpildes NODROŠINĀJUMS**

*<Vietas nosaukums>, <gads>.gada <datums>.<mēnesis>*

Ievērojot to, ka *<Izpildītāja nosaukums, [reģistrācijas numurs], juridiskā adrese>* (turpmāk - Izpildītājs) piedāvājumu (turpmāk - Piedāvājums) AS „Olaines ūdens un siltums” (turpmāk – Pasūtītājs) izsludinātajam iepirkumam „Daudzdzīvokļu mājas Olainē, Drustu gatvē 10 renovācijas darbi”, iepirkuma IDN: ERAF Olaine, AS OŪS 2013/12, (turpmāk – Iepirkums) ir atzīts par visizdevīgāko, un Pasūtītājs ir uzaicinājis Izpildītāju slēgt iepirkuma līgumu, un to, ka Iepirkuma procedūras nolikums paredz Līguma izpildes nodrošinājuma iesniegšanu,

mēs *<bankas nosaukums, reģistrācijas vieta, reģistrācijas numurs, juridiskā adrese>* (turpmāk – Banka) apņemamies samaksāt Pasūtītājam \_\_\_\_\_\_\_\_\_\_\_\_\_\_\_\_ EUR *<līguma izpildes nodrošinājuma summa cipariem, kas atbilst 10 % no līguma summas, ieskaitot PVN> \_\_\_\_(< nodrošinājuma summa vārdiem>* EUR) (turpmāk – līguma izpildes nodrošinājuma summa), ja:

1. Izpildītājs apzināti pārkāpj Līguma nosacījumus. Par apzinātu Līguma pārkāpumu ir uzskatāms gadījums, ja Izpildītājs Līguma pārkāpumu nenovērš divu dienu laikā pēc Pasūtītāja brīdinājuma saņemšanas;
2. Izpildītājs ir iesniedzis Pasūtītājam paziņojumu par Līguma laušanu,
3. Izpildītājam par nesavlaicīgu darbu izpildi aprēķināta soda naudas summa pārsniedz 10 % no Līguma summas.

Mēs apņemamies samaksāt Līguma nodrošinājuma summu Pasūtītājam 15 dienu laikā pēc Pasūtītāja pirmā rakstiskā pieprasījuma saņemšanas dienas, neprasot Pasūtītājam pamatot savu pieprasījumu, ar nosacījumu, ka Pasūtītājs pieprasījumā norāda, ka viņam pienākas Līguma izpildes nodrošinājuma summa, jo ir iestājies viens vai vairāki no augstāk minētajiem nosacījumiem (pieprasījumā jānorāda konkrētais nosacījums vai nosacījumi).

Līguma izpildes nodrošinājums ir spēkā no *<gads>*.gada *<datums>*.*<mēnesis>* un paliek spēkā *30 nedēļas no līguma noslēgšanas dienas*, tas ir līdz *<gads>*.gada *<datums>*.*<mēnesis>*, un jebkura prasība saistībā ar to jāiesniedz Bankā ne vēlāk par šo datumu.

Līguma izpildes nodrošinājumam ir piemērojami Latvijas Republikas normatīvie tiesību akti. Jebkādi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā, Latvijas Republikas normatīvajos tiesību aktos noteiktajā kārtībā.

|  |
| --- |
| *<Pilnvarotās personas amats, paraksts un paraksta atšifrējums>* |
| *<Bankas zīmoga nospiedums>* |

1. **Piedāvājuma nodrošinājumam jābūt spēkā ne vēlāk kā no piedāvājumu iesniegšanas termiņa beigām** [↑](#footnote-ref-1)
2. [↑](#footnote-ref-2)